# Telepítés

Lásd a követelmények függeléket a Zend Framework követelményeinek részletes áttekintéséért.

A telepítés rendkívül egyszerű. A keretrendszer letöltését és kicsomagolását követően `library/` mappát hozzá kell adni az include path elejéhez. Célszerű lehet még más – esetleg megosztott – helyre mozgatni az állományrendszerben.

- Az utolsó stabil kiadás letöltése. Ez a mind `.zip`, mind `.tar.gz` alakban elérhető változat jó választás az új felhasználóknak.

- A legutóbbi éjjeli pillanatkép letöltése. Azok számára, akik elég bátrak az élen járni, az éjjeli pillanatképek reprezentálják a Zend Framework fejlesztésének legutóbbi lépéseit. A pillanatképek elérhetők mind kizárólag angol, mind pedig az összes elérhető nyelvű dokumentációval együtt csomagolva. Aki mindenképp a legfrissebb fejlesztésekkel kíván dolgozni, annak érdemes fontolóra vennie egy Subversion (SVN) ügyfél használatát.

- Subversion (SVN) ügyfél használata. A Zend Framework nyílt forrású szoftver, és a fejlesztéséhez használt Subversion tárolója nyílvánosan hozzáférhető. Egy SVN ügyfél használata megfontolandó azoknak, akik már most is SVN-t használnak alkalmazásaik fejlesztéséhez, részt akarnak venni a keretrendszer fejlesztésében, vagy sokkal sűrűbben kell frissíteniük a keretrendszer-verziójukat, mint ahogy a kiadások megjelennek.

  Az exportálás egy adott átirat letöltése a munkapéldányokban létrejövő `.svn` könyvtárak nélkül.

  Egy munkapéldány letöltése szükséges a közreműködéshez. A munkapéldányok bármikor naprakészre hozhatók az svn update, a változtatások pedig felküldhetők az SVN tárolónkba az svn commit paranccsal.

  Egy külső meghatározás igen kényelmes azon fejlesztők számára, akik már használnak SVN-t alkalmazásaik munkapéldányainak kezeléséhez.

  Az URL a Zend Framework SVN tárolójának törzséhez: http://framework.zend.com/svn/framework/trunk.

Ha rendelkezésre áll a Zend Framework egy példánya, az alkalmazásnak hozzá kell férnie a keretrendszer osztályaihoz. Noha ez sokféleképp megoldható, a PHP include_path-nak tartalmaznia kell a Zend Framework osztálykönyvtárát.

A Zend egy gyorstalpalót kínál a minél gyorsabb indulás érdekében. Ez egy kiváló útja elkezdeni tanulni a keretrendszert valós vilégbéli példákra építve.

Mivel a Zend Framework összetevői lazán kapcsolódnak egymáshoz, minden alkalmazás némiképp egyedi összeállításukat használhatja. Az elkövetkező fejezetek a Zend Keretrendszert összetevőnként tárgyaló, átfogó kézikönyvet alkotnak.