# Úvod

`Zend_Config` je navrhnutý pre zjednodušenie prístupu a použitia konfiguračných údajov v rámci aplikácie. Poskytuje vnorené vlastnosti pre prístup ku konfigurácii v rámci aplikácie. Konfiguračné údaje môžu byt z rozličných zdrojov a je podporované aj hierarchické uloženie. Momentálne `Zend_Config` poskytuje adaptéry pre prístup k konfiguračným dátam uloženým v textových súboroch pomocou `Zend_Config_Ini` a `Zend_Config_Xml`.

## Použitie Zend_Config

Očakáva sa, že sa použije jeden z adaptérov ako napríklad `Zend_Config_Ini`, alebo `Zend_Config_Xml`, ale ak sú konfiguračné dáta prístupné ako PHP pole, je možné predať toto pole `Zend_Config` konštruktoru a zužitkovať jednoduchý objektovo-orientovaný prístup:

    <?php
    // konfigurácia uložená v poli
    $configArray = array(
        'webhost' => 'www.example.com',
        'database' => array(
            'type'     => 'pdo_mysql',
            'host'     => 'db.example.com',
            'username' => 'dbuser',
            'password' => 'secret',
            'name'     => 'dbname'
        )
    );

    // Vytvorenie Zend_Config
    require_once 'Zend/Config.php';
    $config = new Zend_Config($configArray);

    // vypísanie položky z konfigurácie (výsledok: 'www.example.com')
    echo $config->webhost;

    // Použitie dát na pripojenie k databáze
    $myApplicationObject->databaseConnect($config->database->type,
                                          $config->database->host,
                                          $config->database->username,
                                          $config->database->password,
                                          $config->database->name);

V uvedenom príklade, `Zend_Config` poskytuje pomocou vnorených objektov prístup ku konfiguračným dátam, ktoré mu boli predané v konštruktore.

Popri objektovo-orientovanom prístupe `Zend_Config` poskytuje metódu `get()` ktorá umožňuje vrátiť zadanú východziu hodnotu. Na príklad:

    <?php
        $host = $config->database->get('host', 'localhost');