# Úvod

`Zend_Feed` poskytuje funkcionalitu pre spracovanie RSS a Atom zdrojov. Poskytuje prirodzený spôsob pre prístup k jednotlivým častiam zdroja, ako sú elementy, atribúty a jednotlivé položky. Okrem toho `Zend_Feed` poskytuje podporu pre modifikáciu zdroja a jeho položiek a spätné uloženie do XML. V budúcnosti pribudne aj podpora Atom Publishing Protocol

Programátorsky, `Zend_Feed` pozostáva zo základnej triedy `Zend_Feed` abstraktných tried `Zend_Feed_Abstract` a `Zend_Feed_Entry_Abstract` pre reprezentáciu zdroja a položiek v zdroji. Ďalej sú to špecifické implementácie zdroja a jeho položiek pre RSS a Atom.

V uvedenom príklade je ukázané získanie RSS zdroja a uloženie relevantných častí do jednoduchého poľa, ktoré môže byť použité pre zobrazenie dát, alebo ich uloženie do databázy, atď.

## Uvedomte si

Veľa RSS zdrojov ma rôzne prúdy a rôzne vlastnosti. Špecifikácia RSS poskytuje veľa voliteľných vlastnosti a preto si dávajte pozor pri písaní kódu ktorý pracuje s RSS zdrojmi.

## Použitie Zend_Feed na získanie dát z RSS zdroja

    <?php
    require_once 'Zend/Feed.php';

    // Získanie posledných noviniek zo slashdot.org
    try {
        $slashdotRss = Zend_Feed::import('http://rss.slashdot.org/Slashdot/slashdot');
    } catch (Zend_Feed_Exception $e) {
        // zlyhal import zdroja
        echo "Exception caught importing feed: {$e->getMessage()}\n";
        exit;
    }

    // Získanie info zo zdroja
    $channel = array(
        'title'       => $slashdotRss->title(),
        'link'        => $slashdotRss->link(),
        'description' => $slashdotRss->description(),
        'items'       => array()
        );

    // uloženie relevantných dát z každej položky zdroja
    foreach ($slashdotRss as $item) {
        $channel['items'][] = array(
            'title'       => $item->title(),
            'link'        => $item->link(),
            'description' => $item->description()
            );
    }

    ?>